Broj: 03-11-2610-278/24

Sarajevo, 02.08.2024. godine

Na osnovu člana 17. stav (3) i (4) Zakona o javnim nabavkama BiH, („Službeni glasnik BiH“, broj 39/14 i 59/22), člana 33. Statuta Općine Stari Grad Sarajevo, a u skladu sa inicijativom Službe kabineta Općinskog načelnika donosi:

**POSEBNU ODLUKU**

**o pokretanju postupka javne nabavke kojom se mijenja plan javnih nabavki za 2024. godinu**

**Član 1.**

Odobrava se pokretanje postupka javne nabavke kojom se mijenja plan javnih nabavki Općine Stari Grad Sarajevo za 2024. godinu, a koja se odnosi na **Usluge nadzora nad izvođenjem radova u okviru realizacije projekata rekonstrukcije dijela lokalne ceste Sedrenik – Barice, u dužini od L=3.500,00 m za period od 2024. godine zaključno sa ljetnom / građevinskom sezonom 2026. godine, kao i projekata vezanih za ulice: Bistrik basamci, Pod Hridom, Hadžijska ravan, Općine Stari Grad Sarajevo.**

**Član 2.**

Procijenjena vrijednost nabavke iz člana 1. ove Posebne odluke iznosi 2.300,00 KM (bez PDV-a), sa periodom pokretanja od 25.07.2024. godine.

**Član 3.**

Sredstva za predmetnu nabavku su obezbjeđena Budžetom Općine Stari Grad Sarajevo, za 2024. godinu na kontu broj: 613935-1 Ostale stručne usluge. **JRJN: 71520000-9 – Usluge građevinskog nadzora. 71631000-0 – Usluge tehničkog nadzora.**

**Član 4.**

##### Postupak javne nabavke provest će se u skladu sa članom 90. Zakona o javnim nabavkama BiH („Službeni glasnik BiH“ , broj 39/14 i 59/22), koje se odnose na direktni postupak, te će se za istu zaključiti ugovor.

##### Član 5.

Izmjene i dopune Plana javnih nabavki za 2024. godinu će biti objavljenje u sistemu e-Nabavke, potpisivanjem ove Posebne odluke.

**Član 6.**

Ova Posebna odluka stupa na snagu danom donošenja.

**Obrazloženje**

Služba za investicije i komunalne poslove, dostavila je aktom broj: 13/1-19-5994/24 od 01.08.2024. godine inicijativu Općinskom načelniku za **Usluge nadzora nad izvođenjem radova u okviru realizacije projekata rekonstrukcije dijela lokalne ceste Sedrenik – Barice, u dužini od L=3.500,00 m za period od 2024. godine zaključno sa ljetnom / građevinskom sezonom 2026. godine, kao i projekata vezanih za ulice: Bistrik basamci, Pod Hridom, Hadžijska ravan, Općine Stari Grad Sarajevo.,** putem direktnog sporazuma. Ukupna procijenjena vrijednost nabavke iznosi 2.300,00 KM (bez PDV-a). Sredstva za predmetnu nabavku su obezbjeđena u Budžetu Općine Stari Grad Sarajevo, za 2024. godinu na kontu broj: 613935-1 Ostale stručne usluge. **JRJN: 71520000-9 – Usluge građevinskog nadzora. 71631000-0 – Usluge tehničkog nadzora.**

Shodno navedenoj činjenici da postoji saglasnost Općinskog načelnika donesena je Odluka kao u dispozitivu.

Stručna obrada:

Tarik Aščić, stručni saradnik za javne nabavke

**Rukovodilac Stručne službe za zajedničke poslove**

**Mirsada Smajić, dipl.iur.**

**OPĆINSKI NAČELNIK**

 **Irfan Čengić**

Dostaviti:

1. Služba za investicije i komunalne poslove,

2. Služba za finansije i budžet,

3. Evidencija,

4. U spis.